OzLabs/hebrew-wiki-articles huggingface dataset:
אגודת הים

אגודת הים הייתה חברת ספנות עברית בתקופת היישוב, שנוסדה והחלה לפעול בשנת 1925.

החברה הייתה בבעלות רב חובל אריה באייבסקי, ונוסדה על ידו לשם דיג עם קבוצת דיג עברית במימי הים התיכון, לחופי ארץ ישראל. בבעלות החברה היו שתי ספינות דיג: "חלוץ" ו"חץ". "חלוץ", שנרשמה בנמל יפו כנמל בית. הספינה נקראה על שם האונייה "החלוץ", האונייה העברית הראשונה, שבתורה נקראה כך על שם תנועת החלוץ ועל שם יוסף טרומפלדור. האוניה השנייה "חץ" - כלי שיט לדיג מסקנדינביה, שאי-התאמתו לדיג במימי הים התיכון הביא לכשלונה הכלכלי של הקבוצה<ref></ref>.

בעיות ארגוניות וקשיי מימון אילצו את באייבסקי לפזר את קבוצת הדיג ולמכור את הספינה.

== קישורים חיצוניים ==

== הערות שוליים ==

קטגוריה:חברות ספנות ביישוב
ליימן שליסל

ליימן שליסל בע"מ היא חברה משפחתית פרטית ישראלית העוסקת בייצור, ייבוא והפצה של מותגים בינלאומיים, בעיקר מוצרי מזון.
החברה פועלת כיבואן וכמפיץ בלעדי בישראל של מספר חברות בינלאומיות, בהן: פרפטי ואן מלה (מנטוס), לואקר, שטורק (טופיפי ומרסי), ג'נרל מילס (nature valley) ועוד רבות אחרות. משרדי החברה שוכנים ביבנה.

==היסטוריה==
החברה הוקמה בשנת 1919 בעיר ברלין שבגרמניה על ידי הירש ליימן. החברה צמחה מסוכנות ממתקים שהקים.

בשנת 1935, עם עליית המשפחה לארץ, הועתקו עסקיה לישראל. ב-1954, ברוך ליימן, בנו של הירש, וגיסו, אברהם שליסל, חברו להקמת חברה שתייבא מוצרי נוחות שונים לארץ, אך החברה החלה לעסוק בייבוא רק החל משנת 1960. כיום, קבוצת ליימן שליסל בבעלות מוני ליימן וראובן שלייסל.

ב-2016 קיבלה החברה מכה קשה כאשר איבדה את הזיכיון לקבוצת המותגים החזקים ביותר שלה ב-45 השנים האחרונות ואשר היוו לפחות כ-60 אחוז ממכירות החברה - פררו - הכוללים את המוצרים פררו רושה, ממרח נוטלה, קינדר, רפאלו, דופלו וסוכריות טיק טק.

במאי 2024 הששתפה, בשיעור 15%, בקבוצה בראשות חברת מילגם שזכתה במכרז להפרטת דואר ישראל.

ליימן שליסל מעסיקה כיום כ-530 עובדים.

== קישורים חיצוניים ==
* 
* [http://l-s.co.il/heb/Home/ אתר ליימן שליסל]
* 
* 

==הערות שוליים==

קטגוריה:חברות מזון ישראליות
קטגוריה:יבואניות מוצרי מזון בישראל
קטגוריה:יבנה: חברות
קטגוריה:חברות משפחתיות ישראליות
קטגוריה:ישראל: חברות שהוקמו ב-1919
קמחית עשב רודס

קמחית עשב רודס (שם מדעי: Antonina graminis) היא חרק ממשפחת הקמחיתיים, השייכת לעל-משפחה כנימות מגן. שמה העממי באנגלית הוא Rhodes-grass scale.

== ביבליוגרפיה ==
<div style="direction: ltr;">
* Ben-Dov, Y. 1994. A systematic catalogue of the mealybugs of the world (Insecta: Homoptera: Coccoidea: Pseudococcidae and Putoidae) with data on geographical distribution, host plants, biology and economic importance. Andover, UK: Intercept Limited. 686 pp.
* Gerson, U., Mescheloff, E. & Dubitzki, E. 1975. The introduction of Neodusmetia sangwani (Rao) (Hymenoptera: Encyrtidae) into Israel for the control of the Rhodes-grass scale, Antonina graminis (Maskell) (Homoptera: Pseudococcidae). Journal of Applied Ecology 12: 767-779.
</div>

קטגוריה:קמחיתיים
ברונפמן

ברונפמן הוא שם משפחה אשכנזי, שמקורו ביידיש. הפועל ביידיש פירושו זיקוק אלכוהול. 

קטגוריה:שמות משפחה אשכנזיים
קטגוריה:שמות משפחה לפי עיסוק
קמחית הדוחן

קמחית הדוחן (שם מדעי: Antonina panica) היא חרק ממשפחת הקמחיתיים, השייכת לעל-משפחה כנימות מגן. 
כנימה זאת מתפתחת על שורשים וצוואר השורש של דוחן אשון ( Panicum turgidum ), ממשפחת הדגניים. בישראל היא מצויה בבקעת תמנע אשר בדרום הערבה. פרט לישראל היא מצויה באלג'יריה, מצרים, סיני וירדן. 

== ביבליוגרפיה ==
<div style="direction: ltr;">
* Williams, D.J. 2001. African species of the mealybug genus Antonina Signoret (Hemiptera: Coccoidea Pseudococcidae). Journal of Natural History 35: 833-848.
</div>

==קישורים חיצוניים==

קטגוריה:קמחיתיים
קטגוריה:ארץ ישראל: פשפשאים
קטגוריה:צפון אפריקה: חרקים
בארי בונדס

בארי למאר בונדס (באנגלית: Barry Lamar Bonds; נולד ב-24 ביולי 1964 בריברסייד, קליפורניה) הוא שחקן בייסבול אמריקאי, שהיה שחקן שדה חיצון במייג'ור ליג. הישגיו של בונדס הקנו לו מקום בין גדולי שחקני הבייסבול בכל הזמנים, אך שמו הוכתם, בעקבות מעורבותו לכאורה בשערוריות לקיחת סמים משפרי ביצועים.

בונדס גדל למשפחת ספורטאים, הוא בנו של שחקן העבר המצטיין בובי בונדס, דודתו היא האצנית רוזי בונדס, שייצגה את ארצות הברית במשחקים האולימפיים בטוקיו 1964, ובן דודו המרוחק הוא חבר היכל התהילה של הבייסבול, רג'י ג'קסון. סנדקו של בונדס הוא וילי מייז, מגדולי שחקני הבייסבול בכל הזמנים בעצמו, ששיחק עם אביו של בארי, התיידד עם המשפחה ומלווה מאז את הקריירה של בארי בונדס.

== קריירה ==
בונדס הופיע לראשונה במייג'ור ליג בייסבול עם קבוצת פיטסבורג פיירטס בשנת 1986, וב-1993 הצטרף לסן פרנסיסקו ג'איינטס, בה שיחק עד שנת 2007. בתום העונה הסתיים חוזהו של בונדס, ומאז לא חתם בקבוצה אחרת.

ביצועיו המצוינים של בונדס ממקמים אותו בין גדולי שחקני הבייסבול בכל הזמנים. הוא מחזיק בשיא של שבע זכיות בתואר ה-MVP של ה-MLB, מתוכן ארבע זכיות רצופות בשנים 2001–2004. הוא הופיע 14 פעמים במשחק האולסטאר וזכה 8 פעמים בתואר כפפת הזהב (שחקן ההגנה המצטיין). בונדס מחזיק בשיא ה-MLB של מספר הום ראנס הרב ביותר, עם 762 הום ראנס במהלך הקריירה. את השיא הקודם, אותו החזיק האנק ארון, הוא שבר ב-7 באוגוסט 2007 במשחק מול וושינגטון נשיונאלס. בונדס גם מחזיק בשיא חבטות ההום ראנס לעונה בודדת (73), אותו קבע במהלך שנת 2001. בונדס הוא השחקן אותו הוליכו המגישים הכי הרבה פעמים בתולדות הליגה, 2,558, מהן 688 הולכות מכוונות. בנוסף מחזיק בונדס בשיאי חבטות רבים נוספים.

מאז 2003 היה נתון בונדס תחת חקירה של חבר מושבעים גדול פדרלי, במסגרת שערוריית BALCO, שחשפה שימוש נרחב בסמים משפרי ביצועים. לבונדס ניתנה חסינות על עדותו מפני האשמות עתידיות, אך הוא הכחיש שימוש ביודעין בסטרואידים אנאבוליים. ב-15 בנובמבר 2007 הואשם בונדס במתן עדויות שקר בפני חבר המושבעים. באפריל 2011 הורשע בשיבוש מהלכי משפט לאחר שנקבע שבעדותו ב-2003 התחמק, שיקר או הונה את חבר המושבעים הגדול.

מאמנו של בונדס, גרג אנדרסון, הואשם באספקת הסטרואידים לשחקני בייסבול בליגה. למרות הכחשותיו העקביות, והעובדה שמעולם לא נמצאו עקבות סמים בבדיקות שנעשו לו, קיימים חשדות כנגד בונדס כי השתמש בעצמו בסמים. יש המביאים כהוכחה לכך את השינוי שחל בממדי גופו והשתפרות ביצועיו בשלב מאוחר בקריירה שלו, ובגיל מבוגר יחסית.

בעונת 2016 אימן את חובטי קבוצת פלורידה מרלינס, הוא פוטר בתום העונה.

==ראו גם==
* מועדון חובטי 500 הום ראנס

== קישורים חיצוניים ==

* 

* 
* [http://sanfrancisco.giants.mlb.com/team/player.jsp?player_id=111188 בארי בונדס], באתר ה-MLB
* 
* 

==הערות שוליים==

קטגוריה:שחקני בייסבול אמריקאים
קטגוריה:שחקני בייסבול אפרו-אמריקאים
קטגוריה:שחקני השדה החיצון
קטגוריה:זוכי פרס ESPY: ספורטאי השנה
קטגוריה:זוכי פרס ה-MVP של העונה הסדירה ב-MLB
קטגוריה:אמריקאים שנולדו ב-1964
כיכר צ'טהאם

כיכר צ'טהאם, הפסל הוא פסלו של Lin Zexu
כיכר צ'טהאם (באנגלית: Chatham Square) היא כיכר מרכזית בשכונת צ'יינהטאון ברובע מנהטן, בעיר ניו יורק שבמדינת ניו יורק בארצות הברית. הפארק במרכז הכיכר ידועה בשם כיכר קימלאו (Kimlau Square) או כיכר לין-זה-סו (Lin Ze Xu Square)

הכיכר ממוקם במפגש שבעה רחובות ראשיים, במנהטן תחתית: באורי, רחוב איסט ברודוויי (East Broadway), סנט ג'יימס פלייס (St. James Place), רחוב מוט (Mott Street), רחוב אוליבר (Oliver Street), רחוב וורת' (Worth Street), ופארק רו (Park Row ).

==היסטוריה==
כיכר צ'טהאם נבנתה בשלהי המאה ה-18 ונקראה על שם ויליאם פיט האב, רוזן צ'טהאם הראשון, וראש ממשלת הממלכה המאוחדת קודם למהפכה האמריקאית. על שמו נקרא גם רחוב פיט (Pitt Street) הסמוך, ורחוב פארק רו נקרא בעבר "רחוב צ'טהאם" (Chatham Street).

עד שנות ה-20 של המאה ה-19 שימשה הכיכר כשוק פתוח של בקר וסוסים. הכיכר זכתה למעמד מפוקפק ופעלו בקרבתה מכוני קעקועים, פאבים ובתי זנות. בראשית המאה ה-20 ועם תחילת "תקופת היובש" נסגרו הפאבים בכיכר.

בשנת 1962 הוקמה בכיכר אנדרטת קימלאו לזכרם של הלוחמים האמריקאים ממוצא סיני שנפלו במלחמת העולם השנייה. האנדרטה נקראת על שם סגן בנג'מין ראלף קימלאו, ולימים שונה שם הכיכר רשמית והיא נקראת על שמו (אף שלא נעשה שימוש בשם הרשמי, וממשיכים לקרוא לה בשמה המסורתי).

בצידה הדרומית של הכיכר נמצאת כיכר קונפוציוס ופרויקט הבנייה הציבורית הנרחב שלה.

==תחבורה==
מתחת לכיכר עברו עד שנת 1942, קו הרכבת העילית של השדרה השנייה וקו הרכבת העילית של השדרה השלישית בכיכר הייתה תחנה של קווים אלה. מתוכננת להיבנות בכיכר תחנה של קו השדרה השנייה של הרכבת התחתית של ניו יורק עם השלמת בנייתו של קו זה.

==קישורים חיצוניים==

קטגוריה:מנהטן
קטגוריה:מנהטן תחתית
קטגוריה:ניו יורק: כיכרות
נס חיל האוויר המלכותי האוסטרלי

נס חיל האוויר המלכותי האוסטרלי הוא דגל המשמש את חיל האוויר המלכותי האוסטרלי (RAAF) באוסטרליה ומעבר לים. עיצובו מסתמך על עיצובו של דגל אוסטרליה כאשר השדה צבוע בצבע כחול חיל אוויר וצלב הדרום מוטה מעט לשמאל על מנת לפנות מקום לרונדל חיל האוויר המלכותי האוסטרלי המשובץ ברביע הימני התחתון. הדגל הוכרז כדגל לאומי אוסטרלי על פי חוק תחת סעיף 5 של חוק הדגלים 1953 ב-6 במאי 1982.

הצלב הדרומי מוטה כך שהכוכב γ בצלב הדרומי נמצא באותו המיקום כמו על הדגל הלאומי והכוכב α בצלב הדרומי מוזח לאוך ציר ה-X מרחק של שישית רוחב הדגל.

==היסטוריה==
חיל האוויר המלכותי האוסטרלי הוקם בשנת 1921 אך עד 1956 נעשה בו שימוש בנס חיל האוויר המלכותי של בריטניה, נס כחול שמיים בריטי המשוחת ברונדל חיל האוויר המלכותי (RAF) על הארכית (אשר היה קיים כבר ב-1922). בשנת 1948 חיל האוויר המלכותי האוסטרלי ביקש כי יאושר לו דגל חלופי וזאת על מנת להימנע מבלבול בין החילות השונים ואכן, בשנת 1949, פורסם צו אשר אישר הנפקת דגל חדש לחיל, המציג את כוכב חבר העמים ואת צלב הדרום המוטה לצידו של הרנדאול.

ב-2 ביוני 1956, רונדל חדש אושר לחיל האוויר המלכותי האוסטרלי, העיגול האדום במרכז הרונדל הוחלף בקנגורו אדום מקפץ. אך עיצוב זה לא שובץ בדגל החיל עד אישורו של הדגל בידי המלכה בשנת 1981.

==קישורים חיצוניים==

* 
* [http://www.ausflag.com.au/air_force_ensign.asp נס חיל האוויר] באתר Ausflag 

אוויר
קטגוריה:אוסטרליה: סמלים לאומיים
אוסטרליה
אוסטרליה
חיל האוויר המלכותי האוסטרלי
קטגוריה:קנגוריים בתרבות
יער עזרא

יער עזרא הוא יער נטוע בסמוך לקיבוץ שעלבים בעמק איילון. שטח היער הוא כמה אלפי דונם.
היער נחנך בחודש אב תשס"ח אוגוסט 2008, על ידי קק"ל ו-400 חניכי תנועת "עזרא העולמי" ממדינות גרמניה, רוסיה, אנגליה וארצות הברית, ושטח היער הוקדש לפעילות תנועת הנוער עזרא.

חלקת היער שהוקדשה על ידי קק"ל לתנועת עזרא ניתנה למטרת פעילות ערכית - חווייתית - חינוכית שתהיה במקום, היער מיועד להיות לחניכי התנועה מכל העולם מעין מסלול "מאומץ", חניכי התנועה יפעלו לטיפוח היער במספר תחומים: פריצת מסלולים ושבילים להליכה, ביצוע עבודות גיזום וניכוש, נטיעת עצים ופיתוח היער, סימון ושילוט האתרים הארכאולוגיים במקום, ניקוי היער ושמירה על המתקנים. המטרה היא שהיער יחבר את בני הנוער לפעילות לפי ערכי קק"ל, לאקולוגיה, לשמירה על הסביבה, לאהבת הארץ והאדמה, מורשת ישראל ועיצוב נופה של הארץ. 

בשל הקרבה שלו ליישובי עמק איילון, כביש 1 ויישובי חבל מודיעין והסביבה, ובשל אתרי הטבע ומסלולי הטיול הרבים שמסביביו, יער עזרא הוא יעד טיולים פופולרי לתושבי האזור. ביער כמות גדולה מאוד של דרכי עפר מסומנות לג'יפים, ומסלולי טיול ברגל.

== קישורים חיצוניים ==
* [http://www.greenwin.kkl.org.il/Item.aspx?ItemTypeID=17&ClusterID=1332&ItemID=2185 יער עזרא] - אתר קק"ל.

קטגוריה:עמק איילון
עזרא
יצחק לומברוזו

ר' יצחק (ויטה) בן יעקב לומברוזו, (1680–1752), מכונה גם בראשי תיבות המהרי"ל, מגדולי רבני תוניסיה, תלמידו של הרב אברהם טייב<ref></ref> ואבי שושלת לומברוזו. כיהן בתפקיד הרב הראשי של יהדות תוניסיה.

== תולדות חייו ==
בשנת תע"ח (1718) שימש כדיין קהילת גראנה. בשנת תצ"ח (1738) מונה לרב הראשי של קהילה זו, אב בית הדין וראש הישיבה. בשנת תק"א (1741), לאחר פטירתו של רבי אברהם טייב, אשר שימש כרב הראשי של יהדות תוניסיה כולה, נתמנה רבי יצחק למלא את מקומו ולכהן כרבה הראשי גם של הקהילה ה"תוניסאית", ונחשב למורם ורבם של רוב רבני תוניסיה.

רבי יצחק נפטר בשנת תקי"ב (1752) ונקבר בבית הקברות היהודי הישן של העיר תוניס.

== משפחתו ==
סבו היה רבי מאיר לומברוזו שהיה רב גדול בתוניס (ככל הנראה דיין או רב ראשי), חי בסוף המאה ה-17.

אביו רבי יעקב לומברוזו, היה רב בתוניס, נפטר ב-4 ביוני 1723 (ר"ח סיוון ה'תפ"ג).

אחיו רבי אברהם (הראשון), נפטר בסביבות שנת 1770 ונכתב עליו בספר "פרי קדש" כי נקרא אברהם החסיד, מפני שלפי המסופר, נגלה אליו אליהו.

בנו, רבי אברהם (ג'אקומו) (השני). מתואר על ידי הרב עוזיאל אלחאייק כתלמיד חכם וחסיד גדול. חתום בהקדמה לספר "זרע יצחק" ובהסכמות לספרים נוספים. נפטר ב־14 בנובמבר 1782 (ח' כסלו תקמ"ג).

מוצא המשפחה הוא מאיטליה. בהמשך הגרה המשפחה לתוניסיה, כחלק מקהילת גראנה.

==ספריו==
* זרע יצחק הודפס לאחר מותו של ר' יצחק, בשנת 1768, תקכ"ח, והיה הספר העברי הראשון שהודפס בתוניס במאה ה-18, בבית דפוס יהודי. בספר זה ישנם שני חלקים: חלק א' - חידושים על התלמוד, חלק ב' - שו"ת. הספר הודפס בהוצאה מחודשת בשנת 1997, ה'תשנ"ז, בירושלים על ידי מכון הכתב.
* ספר הסבר לתנ"ך.
* ספר הגנה על היהדות.
== קישורים חיצוניים ==
* 
* מוטי כהן, [http://www.amit4u.net/home/nartdetails.aspx?mCatID=10745&nartID=18852 שושלת לומברוזו], עמית
* שושלת משפחת לומברוזו באתר [http://www.tunisia.co.il/?p=4710 תוניסיה מורשת]
* 
* 
* 

== הערות שוליים ==

קטגוריה:תוניס: רבנים
קטגוריה:מחברי ספרי שו"ת
קטגוריה:יהודים שמוצאם ממגורשי ספרד
קטגוריה:ראשי ישיבות בתפוצות
קטגוריה:יהודים הקבורים בתוניסיה
קטגוריה:רבנים ראשיים לתוניסיה
קטגוריה:רבנים אורתודוקסים
קטגוריה:אבות בתי דין
קטגוריה:רבני קהילת הגורנים
קטגוריה:ילידי 1680
קטגוריה:נפטרים ב-1752
כנען 2000

כנען 2000 הוא אלבומה השלישי של להקת ההיפ הופ הישראלית "שבק ס'". האלבום יצא בשנת 2000 על ידי חברת התקליטים NMC בהפקת פילוני, חבר הלהקה.
== הפקה ==
במאי 1998 עזב את הלהקה נימי נים ואחרי הפרידה נסעה הלהקה (ג'יימס, פלומפי, פילוני, מוקי די, דוידי וחמי, שחזר ללהקה לאחר עזיבתו לפני יציאת האלבום בעטיפה של ממתק) לג'מייקה, והחלה ליצור שירים לאלבומה הבא.
ביולי 1998, חזר ללהקה גם מירו, וב-1999 נסעו חברי הלהקה שוב לג'מייקה, והחלו להקליט שם.
באותה שנה הם הקליטו גם באולפן פרטי שהקים פילוני, באולפני "די.בי" ובאולפן של יוסי פיין.
ג'יימס, שנסע בתחילת אותה שנה לניו יורק, הקליט את תפקידי התופים שלו בביקורים בארץ, וכך הושלם אלבומה השלישי של הלהקה, כנען 2000.

בתחילת 2000 יצא כנען 2000, בהפקתו המוזיקלית של פילוני. בהקלטות האלבום השתתפו נגנים ג'מייקנים (בשיר "רק תגידי לי"), וגם אורחים ישראלים, ביניהם: יוסי פיין בגיטרות ובס, כפיר רימוך בגיטרה (ב"אין כבוד"), דניאל מ"מוזיקה פלוס" בסקרצ'ינג (ב"שוב כאן") וקוואמי דה לה פוקס (אייל פרידמן) בראפ (ב"מלחמת מיקרופון הזהב").
באלבום נכללים הלהיטים "שיר הגאנג'ה", "הנה זה בא" ו"נופל וקם".

== ביקורת וקבלה על ידי הקהל ==
האלבום "כנען 2000" נחשב עד היום בקרב אוהדי הלהקה כאלבום קאלט, שכן, חלק משמעותי מהשירים בו כוללים מסרים של מחאה חברתית שרלוונטית גם בימינו, שני עשורים לאחר פרסומו. כך לדוגמה, בשירים "שיר הגאנג'ה", "מפילים את הפצצה", "אין כבוד" ו"קרטון לילה", קיימים מסרים בנושאים שנשארו שנויים במחלוקת גם בימינו, כמו צריכת סמים קלים, יחסים בין אנשים בחברה הישראלית ועוד. כמו כן, השיר "נופל וקם", שהפך ללהיט מיד עם פרסומו, עדיין מוכר כאחד מהשירים הבולטים שבמילותיו השראה רבה בהתמודדות עם משברים.

תופעה נוספת שניתן לשים לב אליה במילות השירים באלבום היא ציטוטים של קטעים מההגדה של פסח. כך לדוגמה, השיר "שוב כאן" מתחיל במילים "דם ואש ותמרות עשן", השיר "נופל וקם" מתחיל במילים "בכל דור חייב אדם לראות את עצמו", השיר "אין כבוד" מתחיל במילים "ואפילו כולנו חכמים, כולנו זקנים, כולנו יודעים את התורה..." והשיר "קרטון לילה" כולל מספר משפטים בתבנית של "אם היה X אבל לא Y", כאשר לאחר כל אחד מהם נאמרת המילה "דיינו".

==רשימת רצועות==
# 00:39 - פתיחה
# 03:10 - שוב כאן (חלק ב)
# 04:00 - מפילים את הפצצה
# 03:57 - נופל וקם
# 03:45 - הנה זה בא
# 00:17 - איש הקרטון
# 03:40 - קרטון לילה
# 02:52 - שיר הגאנג´ה
# 05:18 - מלחמת מיקרופון הזהב
# 03:35 - אין כבוד
# 03:44 - מספר אחד
# 05:10 - רק תגידי לי

==הרכב==
* ג'יימס - תופים
* מוקי די - שירה
* פילוני - גיטרות קולות
* חמי - שירה
* מירו - שירה
* פלומפי B - גיטרות קולות
* דוידי - גיטרה בס

==קישורים חיצוניים==

קטגוריה:אלבומי שב"ק ס'
קטגוריה:אלבומי חברת NMC יונייטד אנטרטיינמנט
מועצת תנועות הנוער בישראל

סמל המועצה
מועצת תנועות הנוער בישראל (בראשי תיבות מת"ן; באנגלית The Israeli Council of Youth Movements) מאגדת בתוכה חלק מתנועות וארגוני הנוער בישראל. המועצה, שנוסדה ב-1974 ונרשמה כעמותה ב-1982, מהווה מקום לדיונים בנושאי החינוך הבלתי פורמלי בפרט והחברה הישראלית ככלל, ומגדירה עצמה כארגון גג לתנועות הנוער הציוניות. כמו כן מהווה המועצה גוף מתאם בין התנועות השונות ופעילותן. המועצה פועלת בשיתוף ובתאום עם מנהל חברה ונוער במשרד החינוך.

==מפעילות הארגון==
מבין הפעילויות בשטח במהלך השנה, מקיים הארגון אירוע הוקרה למסיימי שנת שירות, קונגרס תנועות נוער ביד ושם, טקסי זיכרון, פעילות משותפת עם צה"ל, מפגשי גישור בין דתיים לחילונים, מעמד אמירת "סליחות" מרכזי בכיכר ציון, יום הנהגות בבית הנשיא ושבוע תנועות הנוער.

המועצה יוזמת פרויקטים רבים כגון "פרויקט מגשרים בקהילה" בשיתוף הקרן לידידות, פרויקט ש"ש לאומי ועוד.

==מבנה המועצה==
בראש הארגון עומד יו"ר, הנבחר מידי כמה שנים. את המועצה מנהל מזכ"ל המועצה, נפתלי דרעי, ובמועצה פועלות ועדות שונות, כגון וועדת הדרכה, מפעלים, גזברים שנת שירות, קשרי חוץ ועוד הכפופות להנהלה, לכל ועדה יש יו"ר משלה הנבחר לתקופת זמן.

מזכ"ל המועצה הוא עובד המועצה, ואחראי על מעקב ביצוע החלטות המתקבלות בהנהלה ובוועדות.

המועצה פועלת בשיתוף ובתאום עם משרד החינוך, מנהל חברה ונוער, שיתוף פעולה המקנה הצלחה בעקבות הגישור בין החינוך הבלתי פורמלי לפורמלי.

==תנועות הנוער החברות בארגון==
נכון לשנת 2023, חברות בארגון 13 תנועות נוער, המאגדות ביחד כחצי מיליון חניכים.

תנועות הנוער החברות בארגון הן:
* הצופים העבריים
* הנוער העובד והלומד
* בני עקיבא
* השומר הצעיר
* עזרא
* המכבי צעיר
* האיחוד החקלאי
* תנועת הצופים הערבים והדרוזים
* המחנות העולים
* הנוער הלאומי-בית"ר
* אריאל
* היכלי ענ"ג
* הנוער הדרוזי

==כניסת תנועות נוער לא-ציוניות למת"ן==
עד לשנת 2005 היו חברות במת"ן רק תנועות נוער שהוגדרו כציוניות, הדבר היה מעוגן בתקנונה.
בשנת 2005 לאחר שמשרד החינוך אימץ את דו"ח שפירא (שניכתב על ידי ועדה שהקימה שרת החינוך ב-2003 בראשות פרופ' רינה שפירא) שבדק את מאפייני תנועות הנוער כבסיס לקביעת קריטריונים לתמיכה, והציע שיטת בדיקה אחת להכרה בתנועת נוער ( על ידי ביטול שלוש ההגדרות השונות שהיו לתנועות נוער: תנועות ציוניות, תנועות ממלכתיות ותנועות אחרות), דרש משרד החינוך את פתיחתה של מת"ן לתנועות נוער חרדיות וערביות שאינן ציוניות. 

מת"ן, במזכ"לות יניב שגיא (שכיהן גם כמזכ"ל השומר הצעיר) שתמך בהצעה, קיימה על כך הצבעה וקיבלה עליה את דרישת משרד החינוך. בעקבות החלטה זו הוסרו אזכורי המילה "ציונות" מתקנון מת"ן.
תנועות הנוער שנאבקו במהלך הן הנוער הציוני, הנוער העובד והלומד והמחנות העולים. תנועת הנוער העובד והלומד ותנועת המחנות העולים הקימו בעקבות קבלת השינוי את "מעגל תנועות הנוער הציוניות-חלוציות-מגשימות" ופועלות בתוכו במקביל לפעולתן במת"ן.

==הוקרה==
פרס יושב-ראש הכנסת לאיכות החיים לשנים 1996/1997 הוענק למועצת תנועות הנוער, על "הגברת העלייה, מניעת הירידה והקלת הקליטה".

בשנת תשס"ח (2008), ביום העצמאות ה-60 למדינת ישראל, הוענק למועצת תנועות הנוער פרס ישראל בתחום מפעל חיים עבור תרומה לחברה ולמדינה.

==קישורים חיצוניים==
* [http://www.tni.org.il/ האתר הרשמי של מת"ן - מועצת תנועות הנוער בישראל]
* 

==הערות שוליים==

קטגוריה:תנועות נוער עבריות
קטגוריה:ישראל: ארגוני נוער
קטגוריה:ארגוני חינוך בישראל
קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס ישראל לשנת 2008
קטגוריה:זוכי פרס יו"ר הכנסת
קשת (מרגמה)

מרגמת "קשת" ועליה פצמ"ר "עוקץ פלדה"]]
קשת היא מרגמה 120 מ"מ מתנייעת המבוססת על מרגמת "קרדום" של סולתם מערכות, ומותקנת על גבי נגמ"ש M113.

בצה"ל, ה"קשת" נמצאת בשימוש בכל חטיבות חיל הרגלים, וכן בפלוגות המסייעות בגדודי חיל השריון.

המרגמה, בקוטר 120 מ"מ מתוצרת סולתם מערכות, מותקנת על נגמ"ש M113A3, ובעלת יכולת ניווט עצמאית. המרגמה נשלטת על ידי מחשב ובעלת יכולת דיוק גבוהה, המאפשרת פגיעה בפצמ"ר ראשון או שני. המרגמה מאפשרת גם ירי מהיר, תוך דקה מרגע הפרישה.

מערכת הקשת נכנסה לצה"ל החל משנת 2006, ופועלת במקביל למערכת הוותיקה יותר, הקרויה "לייש" או נמר"ש (נגמ"ש מרגמה 81), בו מותקנת מרגמה 81 מ"מ ידנית. מערכת הקשת הופעלה במבצע עופרת יצוקה (2008–2009) ומבצע צוק איתן (2014). עם מכירת סולתם מערכות לחברת אלביט מערכות המשיך ייצור ה"קרדום" וה"קשת" תחת החברה החדשה.

המערכת נחשפה לראשונה ללקוחות בינלאומיים, בתערוכת הנשק הצרפתית יורוסאטורי ביוני 2006. הלקוח הזר הראשון של המערכת היה צבא ארצות הברית
==משתמשים==
* - צה"ל
* - הכוחות המזוינים של אזרבייג'ן
* - הצבא המלכותי הדני
* - הכוחות המזוינים של רפובליקת קזחסטן
* - הכוחות המזוינים של פורטוגל
* - הכוחות המזוינים של הפיליפינים
* - הכוחות המזוינים של ספרד
* - צבא אוגנדה
* - צבא ארצות הברית
* - צבא זמביה

== ראו גם ==
חנית (מרגמה)

== קישורים חיצוניים ==

* [http://www.elbitsystems.com/elbitmain/area-in2.asp?parent=450&num=453&num2=453 "קרדום"] באתר אלביט מערכות
** [http://www.elbitsystems.com/Elbitmain/files/120mm_Mortars.pdf עלון יצרן] 
* [http://www.fresh.co.il/vBulletin/showthread.php?t=403419 "קשת"] - בפורום צבא וביטחון בפרש
* [https://web.archive.org/web/20080416135155/http://dover.idf.il/IDF/News_Channels/today/08/04/1101.htm מרגמה אוטונומית שנשלטת על ידי מחשב הגיעה לחטיבות החי"ר], אתר דובר צה"ל
==הערות שוליים==

קטגוריה:אמצעי לחימה ישראליים
קטגוריה:מרגמות
קטגוריה:חיל הרגלים הישראלי: אמצעי לחימה
גוצ'י

גוצ'י (באיטלקית: Gucci), הוא מותג איטלקי למוצרי אופנה ועור.

== היסטוריה ==
המותג נוסד על ידי גוצ'יו גוצ'י (1881–1953) בעיר פירנצה שבטוסקנה, איטליה, בשנת 1921. גוצ'י הוא אחד המותגים המפורסמים והמוכרים ביותר בעולם. בית גוצ'י שייך לתאגיד הצרפתי קרינג.

כבר ב-1947 הושקו פריטים אופנתיים שנרכשו על ידי ידועניות כמו ג'קלין קנדי וגרייס קלי.

ב-1981 החל המותג לעסוק בביגוד והיה להצלחה בעיצוביו החדשניים. ב-1994 עם ירידת ערכו של המותג, נכנס לניהול האומנותי, המעצב האמריקני הצעיר טום פורד, שמיצב את הבגדים ברוח מודרנית וצעירה והחברה שגשגה מחדש. העצובים המיניים והמיוחדים היוו מוקד משיכה, ובין לקוחותיו הייתה גם הזמרת מדונה<ref name=":0"></ref>.

ב-2003 השיק המותג בניהולו של טום פורד קמפיין פרובוקטיבי בהטמעת הלוגו באזור מוצנע ביותר בגוף הדוגמנית.

על פי המגזין טיים מחזור המכירות השנתי של גוצ'י לשנת 2007 היה כ-7.7 מיליארד דולר והוא היה במקום ה-46 ברשימת 100 המותגים המובילים בעולם. על פי מדד המכירות, גוצ'י הוא מותג האופנה השני בגודלו בעולם אחרי ג'ורג'יו ארמני, ומותג האופנה האיטלקית הגדול בעולם לגוצ'י מעל 4021 חנויות ברחבי העולם ותוצרתו אף נמכרת בסיטונאות לבעלי זיכיונות ולחנויות אופנה עילית.

בבעלות החברה נמצאים גם מותגי אופנה נוספים (למשל סרג'ו רוסי).

מ-2015 נכנס לתפקיד המנהל האומנותי אלסנדרו מיקלה<ref name=":0" />.

=== הפסקת שימוש בפרווה ===
באוקטובר 2017 הכריזה החברה כי תחדל להשתמש בפרווה החל מ-2018.

=== הסרט "בית גוצ'י" ===
ב-2022 יצא לאקרנים סרט על ההיסטוריה של המותג לכבוד 100 שנים להיווסדו.

== מוזיאון גוצ'י ==
בשלהי 2008 נפתח מוזיאון גוצ'י בטורינו, באותו מקום שבו נפתחה ב-1931 החנות הראשונה של גוצ'י, בארמון ההיסטורי של פירנצה.

==גוצ'י וישראל==
חנות גוצ'י נפתחה בישראל בכיכר אתרים בשנת 1975. בהמשך, עבר המותג לשתי חנויות בכיכר המדינה.

בשנת 2013 קיבלה חברת רולטיים את הזיכיון למכור את תכשיטי גוצ'י בישראל.

בשנת 2022 זכתה שירל אברג'ל, בוגרת המחלקה לאופנה במרכז האקדמי לעיצוב ולחינוך ויצו חיפה, במקום הראשון בתחרות אופנה בינלאומית של גוצ'י<ref name=":1"></ref>.

==קישורים חיצוניים==

* 

* 
* 
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מותגי אופנה עילית
קטגוריה:LVMH
קטגוריה:חברות אופנה איטלקיות
מגדל רוסיה

מגדל רוסיה (ברוסית: Башня Россия) הוא גורד שחקים שתוכנן להיבנות במוסקבה בירת רוסיה, ובנייתו הופסקה כשנה לאחר שהחלה, והתבטלה בגלל קשיים כלכליים.

המגדל תוכנן על ידי נורמן פוסטר עבור פרויקט מוסקבה סיטי. עבור החברה לפיתוח מוסקבה (MDC), שהייתה שותפות של עיריית מוסקבה והאוליגרך שלווה צ'יגירינסקי. הבנייה הייתה אומרה להתחיל בשנת 2004 ולהסתיים ב-2010, והמגדל היה אומר לקבל את התואר "הבניין הגבוה בעולם", עם גובה של 648 מטר. אך הפרויקט הופסק עקב חשש שלאחר שבנייתו של המגדל תושלם, הוא יהפוך למטרה לטרוריסטים.

בנייתו החלה שוב בתכנון חדש, בשנת 2007 ונעצרה ב-2008 עקב המשבר הכלכלי העולמי. על פי התכנון, המגדל היה אמור להיות המבנה השלישי בגבוהו בעולם, והגבוה באירופה. גובהו של המגדל תוכנן ל-612 מטר, ומספר קומותיו 118. המגדל היה צפוי להכיל כ-3,680 מקומות חניה לכלי רכב פרטיים ו-101 מעליות ולאפשר את האכלוס של 25,000 אנשים.

בשנת 2010 בוטל הפרויקט. בינואר 2012 סוכם על חידושו מתוך כוונה לסיימו ב-2016 אך מעשית אין שום פעילות בנושא.

==קישורים חיצוניים==
* 
* [http://www.propertywire.com/news/europe/russia-tower-moscow-200906123208.html Iconic Russia Tower in Moscow to become a car park], באתר Property Wire

==הערות שוליים==

קטגוריה:מוסקבה סיטי
רוסיה, מגדל
קינדר בואנו

קינדר בואנו
קינדר בואנו (באיטלקית: Kinder Bueno; המילה הגרמנית "קינדר" פירושה "ילדים", ו"בואנו" בספרדית משמעו "טוב") הוא חטיף שוקולד שמיוצר על ידי חברת המזון האיטלקית פררו. החטיף עשוי מוופל הממולא בקרם אגוזים ומצופה בשוקולד.

==מכירות==
החטיף שמקורו באיטליה יצא לראשונה לשוק המקומי בשנת 1990 ומשווק כיום בכ-60 מדינות. מאמצע שנות ה-90 שווק החטיף בחלק ממדינות אמריקה הלטינית (ברזיל, ארגנטינה ומקסיקו), מלזיה, ישראל ויוון.
בגרמניה וצרפת הוא שווק לראשונה רק בשנת 1999.
בשנת 2004 החלו בשיווקו גם בבריטניה ובקנדה.
בשנת 2019 החלה פררו לשווק את המוצר גם בארצות הברית, ובשנת 2021 הקף המכירות שם היה כ-167 מיליון דולר. פררו הכריזה ב-2022 על פתיחת קו ייצור חדש לחטיף בעיר בלומינגטון באילינוי.

מדי שנה יוצאות סדרות מיוחדות של קינדר בואנו בארצות שונות, כגון קינדר שוקולד לבן וקינדר שוקולד מריר.

החטיף נמכר באריזות של שתי "אצבעות" ושל שלושה זוגות.

==קישורים חיצוניים==

* 

== הערות שוליים ==

קטגוריה:חטיפי שוקולד
מלון מר

מלון מר (שם מדעי: Momordica charantia) או karela בכמה שפות בהודו, הוא מין של מטפס טרופי וסובטרופי חד-שנתי ממשפחת הדלועיים, נפוץ כגידול לשם פריו האכיל, אשר נחשב אחד מהמרירים שבפירות. מוצא הפרי אינו ידוע, אך הוא נפוץ למדי בדרום ודרום-מזרח אסיה, סין, אפריקה והקריביים.

== תיאור ==
פרי המלון המר
פרי לאחר הבשלה
המלון המר הוא מטפס עשבוני בעל קנוקנות המגיע עד לגובה של 5 מטר. העלים פשוטים, מנוגדים, בעלי 3-7 אונות, באורך של 4-12 ס"מ. הצמח חד-ביתי, כלומר על כל צמח פרחים זכריים ונקביים נפרדים בצבע צהוב.

הפרי בעל קליפה גבשושית וצורה מאורכת ייחודית. הפרי חלול, עם שכבה דקה יחסית של בשר העוטפת את חלל הזרעים המרכזי, המלא במספר זרעים שטוחים וליבה. הזרעים והליבה בעלי צבע לבן כאשר הפרי בוסר, ומשתנה לאדום לאחר ההבשלה. הזרעים אינם מרירים במיוחד וניתן להסיר אותם לפני הבישול, הליבה לעומת זאת מקבלת טעם מתוק בהבשלה מלאה. בשלב זה הליבה יכולה להיאכל ללא בישול, אך הבשר יהיה קשה מדי לאכילה.

ליבת הפרי האדומה והמתוקה משמשת כמרכיב בסלטים מיוחדים בסגנון מזרח אסייתי. לבשר מרקם פריך ומימי בדומה למלפפון או פלפל ירוק. הקליפה רכה ואכילה. הפרי לרוב נאכל במצב בוסר. הגם שהפרי ניתן למאכל גם במצב חצי בשל כאשר צבעו צהוב, טעמו נהיה מריר יותר עם ההבשלה. פרי בהבשלה מלאה משנה את צבעו לכתום, מקבל מרקם רך ועיסתי, והוא מריר מדי למאכל. בנוסף, הפרי מתבקע למספר חלקים אשר מסתלסלים לאחור בחושפם זרעים בעלי ציפה אדומה דביקה ומבריקה.

מלון מר קיים במגוון גדלים וצורות. המלון מר האופייני לסין הוא באורך 20-30 ס"מ, מאורך עם קצוות כהים, בעל בליטות עדינות, וצבע ירוק בהיר. המלון מר האופייני להודו לעומת זאת, צר יותר, בעל קצוות חדים, צבעו ירוק או לבן, ופני השטח מכוסים ב"שיניים" משוננות דמויות משולש. בין שתי דוגמאות קיצוניות אלו ישנו מגוון אינסופי של צורות.

== שימוש קולינרי ==
אוקינאווי אופייני]]
מלון מר כמעט ולעולם לא מעורבב עם ירקות אחרים בגלל מרירותו הגבוהה, אף על פי שניתן להפחית מרירות זו במידה מסוימת על ידי השריה במלח ושטיפה לאחר מכן. מלון מר נפוץ בבישול הסיני בשל מרירותו, במוקפצים, מרקים ותה. הפרי אהוד גם בבישול ההודי, כאשר לעיתים קרובות מכינים אותו עם תפוחי אדמה ויוגורט מהצד כדי להפחית מרירות.

הפרי אינו נפוץ כל כך ביפן אך מהווה מרכיב מרכזי במטבחי אוקינאווה. באינדונזיה, הפרי משמש במגוון מנות כמו מוקפצים, בישול בחלב קוקוס, ומאודים. בווייטנאם, פרוסות מלון מר טריות נצרכות עם שבבי בשר מיובש. מלון מר ממולא בחזיר טחון מוגשים כמרק קייצי אהוד בדרום. הפרי אהוד גם בנפאל, ופקיסטן. בפיליפינים הפרי מכונה בשם אמפליה, ומשמש במגוון מנות. 

זרעי מלון מר הם בעלי טעם מתוק, וגם כן ניתנים למאכל, אך ידועים כמעוררי בחילה. מלון מר מכיל כמות גבוהה של ויטמין C, וחומצה פולית.

== שימושים רפואיים ==
מלון מר משמש ברפואה הסינית במשך שנים רבות. כמו רוב המאכלים המרירים, המלון מר עוזר לבעיות עיכול.

== גלריה ==
<gallery widths="160px">
תמונה:Momordica charantia - D7-10-3692.JPG|הפרי מכיל זרעים בעלי ציפה דביקה
תמונה:Momordica charantia - D7-09-2953.JPG|זרעים של מלון מר לאחר שטיפת הציפה
תמונה:Momordica charantia - D8-10-2518.JPG|פרח ועלווה
File:Bittter Melon (5193855749).jpg|בשוק
</gallery>
פרות של מלון מר

==קישורים חיצוניים==

* 

קטגוריה:טקסונים שתוארו בידי קארולוס ליניאוס
קטגוריה:דלועיים
קטגוריה:מחוז אוקינאווה: תרבות
קטגוריה:צמחיים ביערות גשם טרופיים בדרום-מזרח אסיה
קטגוריה:צמחים שתוארו ב-1753
נס חיל האוויר המלכותי הניו זילנדי

נס חיל האוויר המלכותי הניו זילנדי הוא הדגל המשמש את חיל האוויר המלכותי הניו זילנדי ומונף באופן יום יומי בבסיסי החיל כמו גם על מטוסים אשר נושאים על סיפונם ראשי מדינות זרות, מושלים כללים של המדינות שהן ממלכות חבר העמים הבריטי, ראשי ממשלות, שרי קבינט או כל אישיות חשובה אחרת. הדגל נכנס לשימוש בשנת 1939.

עיצובו מתבסס על עיצובו של נס חיל האוויר המלכותי הבריטי. נס בריטי עם דגל הממלכה המאוחדת בקנטון, שדה בצבע כחול שמיים (כחול חיל אוויר) ורונדל משחית את השדה. בנס חיל האוויר הניו זילנדי משובצות האותיות NZ במרכז העיגול האדום.

==קישורים חיצוניים==
* 
* [http://www.mch.govt.nz/nzflag/other-flags.html אתר משרד התרבות והמסורת של ניו זילנד - דגלים ניו זילנדיים אחרים]
* [http://www.teara.govt.nz/1966/F/Flags/NewZealandEnsignAndGovernmentFlags/en האנציקלופדיה של ניו זילנד 1966 - דגלים, נס ניו זילנד ודגלי הממשל]

קטגוריה:ניו זילנד: דגלים
ניו זילנד

ניו זילנד
רב הונא בריה דרב יהושע

רב הונא בריה דרב יהושע נמנה עם הדור החמישי של אמוראי בבל, ומן הבולטים שבהם. למד תורה מפי אביי ורבא בישיבת פומבדיתא. חברו ובר הפלוגתא שלו הוא רב פפא.

כשחברו הקרוב ושכנו, רב פפא, הקים את הישיבה בעיר נרש שבבבל, הצטרף אליו רב הונא בריה דרב יהושע ושימש בישיבה כראש כלה (נושא הדרשות בחודשי אדר ואלול, שאז הגיעו האנשים שעבדו לפרנסתם ולא הזדמנו לישיבה עד חודשים אלו, הנקראים ירחי כלה).

בזמן לימודו אצל רבא התפרנס רב הונא בריה דרב יהושע מקרקע קטנה שהייתה לו וכך יכול היה להשקיע זמנו בלימוד. בשלב מאוחר יותר עשה שותפות עם ידידו רב פפא והתפרנס ממכירת שומשמין.

רב הונא בריה דרב יהושע היה ותרן ומעביר על מידותיו. פעם אחת חלה רב הונא בריה דרב יהושע, וכשהגיע רב פפא לבקרו ראה כי הוא גוסס והורה להכין לו תכריכים. בסוף החלים רב הונא בריה דרב יהושע מחוליו, ואמר כי אמנם נקנסה עליו מיתה, אך מאחר שהוא נהג כל חייו בוותרנות ולא העמיד על מידותיו, אף הקב"ה לא דקדק אחריו וויתר לו. כמו שנאמר 'נושא עון ועובר על פשע'; למי נושא עון? - לעובר פשע.

על פי ספר הכריתות, נפטר בשנת תשכ"ב לשטרות (ד'קע"א - 411). הרב אהרן היימן סובר שנפלה טעות, ומציע כתאריך חלופי את שנת תרפ"ב (ד'קל"א - 371).

==חבריו==
על חבריו נמנה רב אדא בר אבא. על כך מסופר, כי מנהגו של רב נחמן בר יצחק היה שמדי יום לפני שנכנס לדרשה היומית הוא סיכם את יסודות הסוגיה עם רב אדא, וכך הייתה הסוגיא ברורה לו ונכנס לדרשה. באותו יום שנפטר רב אדא, עיכבו אותו רב פפא ורב הונא בריה דרב יהושע שלא היו במעמד סיום המסכת שערך רבא למסכת, ושאלו אותו כיצד למד רבא הלכות מסוימות בהלכות מעשר בהמה. רב אדא אמר להם את תורתו של רבא, ובינתיים חיכה רב נחמן בר יצחק לרב אדא שיבוא ללמוד עמו ולסכם את יסודות הסוגיא, וכבר הגיע זמן הדרשה אך רב נחמן בר יצחק התעכב כי חיכה לרב אדא שיכין עמו את השיעור. שאלו תלמידיו את רב נחמן: מאוחר כבר, מדוע מחכה רבינו? השיב רב נחמן בר יצחק: מחכה אני שתבוא לכאן מיטתו של רב אדא בר אבא שנפטר. מיד יצא הקול שנפטר רב אדא.

==קישורים חיצוניים==

* 
* 

==הערות שוליים==

הונא בריה דרב יהושע
קטגוריה:נפטרים ב-410
קטגוריה:תלמידי רבא
קטגוריה:תלמידי אביי
לאנדרו סומוסה

לאנדרו דניאל סומוסה (בספרדית: Leandro Daniel Somoza; נולד ב-26 בינואר 1981 בבואנוס איירס, ארגנטינה) הוא כדורגלן עבר ארגנטינאי ששיחק בעמדת הקשר, וכיום מאמן כדורגל.

== קריירה ==
סומוסה החל לשחק בקבוצת ולס סארספילד, אחת מחמש הקבוצות הגדולות של ארגנטינה. הוא נחשב לאחד השחקנים החשובים של הקבוצה ומילא תפקיד מרכזי בזכייתה באליפות הקלאוסורה לשנת 2005. בהרכבה של הקבוצה שיחקה גם ליאנדרו גרסיאן והשניים זכו לתשומת לב רבה גם בשל הדמיון בשמותיהם.

ב-2006 עבר סומוסה לשחק בוויאריאל הספרדית והצטרף לבני ארצו ששיחקו אז בקבוצה - חואן רומן ריקלמה, גונזאלו רודריגז, רודולפו ארואברנה, מריאנו ברבוסה ופבריסיו פואנטס. הוא אמנם שיחק ב-25 ממשחקי קבוצתו בליגה אך לא הצליח לבסס את מקומו בהרכב הקבוצה וכעבור שנה הושאל לריאל בטיס בה גם נכשל לתפוס מקום בהרכב. ב-2008 רכשה ולס סארספילד את כרטיסו בחזרה.

סומוסה ערך את הופעת הבכורה שלו במדי נבחרת ארגנטינה בספטמבר 2007 בהפסד לברזיל. הוא ערך הופעה נוספת במדים הלאומיים בהפסד לספרד.

==קישורים חיצוניים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ולס סארספילד
קטגוריה:כדורגלני ויאריאל
קטגוריה:כדורגלני ריאל בטיס
קטגוריה:כדורגלני בוקה ג'וניורס
קטגוריה:כדורגלני לנוס
קטגוריה:כדורגלני אלדוסיבי
קטגוריה:כדורגלני נבחרת ארגנטינה
קטגוריה:מאמני כדורגל ארגנטינאים
קטגוריה:מאמני רוסאריו סנטראל
קטגוריה:מאמני אלדוסיבי
קטגוריה:ארגנטינאים שנולדו ב-1981
פגז נפיץ פלסטי

מיגון פנימי לאחר פגיעת נפיץ פלסטי
פגז נפיץ פלסטי או מעיך הוא סוג של פגז הנורה מטנקים. בעבר שימש לירי נגד טנקים, אך עם התקדמות המיגון נעשה הנפיץ פלסטי לא יעיל נגד מטרות אלו ולכן כיום השימוש בו נעשה כנגד מבנים, חי"ר ורק"ם קל.

==אופן פעולה==
פגז נפיץ פלסטי מורכב בעיקר מחומר נפץ פלסטי, מעטפת דקה ומרעום אחורי. בעת הפגיעה במטרה המעטפת נקרעת, וחומר הנפץ נמרח על המטרה בצורת דיסקה. המרעום האחורי יוזם את חומר הנפץ, שמתפוצץ בצמוד ללוח המיגון. הודות לקרבה הרבה למיגון, צורת ההמרחות של חומר הנפץ והכמות הרבה שלו, הפיצוץ יוצר גל הדף שנע דרך המיגון. גל ההדף אינו חודר את המיגון אלא גורם לפיצול חלקו הפנימי של המיגון לתוך המטרה. אפקט זה ידוע בשם "אפקט המפצל". הרסס שנוצר על ידי אפקט המפצל נע ופוגע בצוות ובמנגנוני המטרה. בנוסף לרסס המטרה מזדעזעת בצורה אלימה היכולה לגרום לפגיעה במנגנונים מכניים, הידראוליים ואלקטרוניים. בנוסף ליכולת נגד רק"ם, הנפיץ פלסטי יכול לשמש כנגד חי"ר ובניינים מכיוון שהוא מכיל כמות גדולה של חומר נפץ.

==יתרונות וחסרונות בולטים==
יתרונות:
# רב תכליתיות - מסוגל להשמיד רכב קרבי משוריין, חיל רגלים ובניינים.
# יכולת החדירה אינה מותנית במהירות הפגיעה (חדירה על בסיס אנרגיה כימית ולא קינטית).

חסרונות:
# מעטפת הנפיץ פלסטי דקה ואינה עומדת במהירויות לוע גבוהות - דבר הפוגע בדיוק.
# פגז מיוצב סחרור, ולכן לא ניתן לירות פגז נפיץ פלסטי מתותחים חלקי קדח.
# אינו יעיל כנגד מיגון מודרני רב שכבתי או מרווח (כגון פלטות בזוקה).
# יעיל רק כנגד מיגון שעוביו אינו יותר מפי 1.5 מקוטר הפגז.

==היסטוריה==
הנפיץ פלסטי פותח על ידי הבריטי צ'ארלס דניסטון בורניי בשנות הארבעים המוקדמות של המאה ה-20. הפגז פותח לירי נגד ביצורים, אך במהרה התברר שהוא יעיל כנגד מיגון פלדה.
הנפיץ פלסטי שימש במערב כתחמושת נ"ט עד לשנות השבעים כאשר מיגון הטנקים החל להיות חסין כלפי אפקט המפצל. בשנות השמונים החלו מדינות המערב לייצר תותחי טנקים חלקי קדח בקוטר 120 מ"מ והנפיץ פלסטי איבד את מקומו. למרות זאת צבאות הממשיכים להפעיל תותחי 105 מ"מ, כולל צה"ל, משתמשים בנפיץ פלסטי כנגד חי"ר ובניינים. לעומת זאת, הצבא הבריטי צייד את הטנקים שלו בתותחי 120 מ"מ סליליים כדי להמשיך להשתמש בנפיץ פלסטי.

==קישורים חיצוניים==

קטגוריה:תחמושת טנקים
קטגוריה:הממלכה המאוחדת: המצאות

pl:Amunicja przeciwpancerna#przeciwpancerny pocisk odkształcalny
בית שמעון הבורסקאי

תקריב הכניסה לבית
שלט הסבר על אודות ביתו של שמעון הבורסקאי
בית שמעון הבורסקאי הוא בניין ביפו העתיקה שבו, על-פי המסורת הארמנית, התארח פטרוס הקדוש, אחד השליחים אשר הפיצו את תורת ישו והאפיפיור הראשון. לפי המסורת הקתולית שכן הבית במקום בו ניצבת כיום כנסיית פטרוס הקדוש הקתולית, ואילו הרוסים מחזיקים בגרסה שלישית הממקמת אותו בכנסיית פטרוס הקדוש באבו כביר.

==ביקור פטרוס הקדוש==
לפי ספר מעשי השליחים, במהלך שהותו של פטרוס הקדוש בלוד הסמוכה הוא נקרא ליפו, בעקבות מותה של אישה מאמינה ורבת חסד בשם טביתא (בשמה היווני Δορκάς, "צְבִיָּה"). כאשר הגיע לעליית הגג שבה שכבה גופתה לפני הקבורה, שילח את האלמנות המקוננות והתפלל לאלוהים. לאחר מכן פנה לאישה המתה במילים: "טביתא, קומי!" וזו מיד פקחה את עיניה והתיישבה.

לאחר מעשה הנס נשאר פטרוס הקדוש ביפו והתארח בביתו של שמעון הבורסקאי . יום אחד עלה לגג הבית על מנת להתפלל, וחש רעב עצום. בעת שהמתין לארוחה הופיע בפניו חיזיון, ובו מלאך שציווה אותו לאכול מ"כל בהמת הארץ וחיה ורמש ועוף השמים". פטרוס מוחה כי מעולם לא אכל "פיגול וטמא" ונענה כי "את אשר טיהר האלוהים אתה אל תטמאנו". חזונו של פטרוס הקדוש בבית שמעון הבורסקאי הכשיר את הקרקע לביטול דיני הכשרות ולפעילות המסיונרית של הנוצרים בקרב לא-יהודים באותה עת. הדוגמה הישירה לכך היא התנצרותו של שר המאה הרומי קורנליוס בקיסריה על ידי פטרוס.

==הבית בתקופה המודרנית==
במקום קיימים שרידי מגדלור משנת 1865. על גבי שרידים אלו הקימו הבריטים בתקופת המנדט הבריטי את מגדלור יפו. כמו כן הוקם במקום מסגד קטן שנקרא ג'אמע אל-בודרוס (מסגד פטרוס) בשנת 1730, לידו נבנה מגדל שמטרתו הייתה להגן על העיר מצד מערב – בורג' אלבחר (מגדל הים). הבית נמצא מספר דורות בבעלות משפחת זקריאן הארמנית אשר תפקידה היה לשמור על המגדלור עם חידושו.

==ראו גם==
* כנסיית פטרוס הקדוש (יפו)
* כנסיית פטרוס הקדוש (אבו כביר)

==קישורים חיצוניים==

*[https://web.archive.org/web/20070911152244/http://www.oldjaffa.co.il/Articles/Article.asp?ArticleID=56&CategoryID=31 המקום באתר החברה לפיתוח יפו העתיקה] 

קטגוריה:יפו העתיקה
קטגוריה:יפו: מבנים
אה"מ הרמס (95)

אה"מ "הרמס" (95) (באנגלית: HMS Hermes, סימול צי 95) הייתה נושאת מטוסים של הצי המלכותי הבריטי. "הרמס" הייתה נושאת המטוסים הראשונה שהושקה בעולם ותוכננה למטרה זו, אולם נושאת המטוסים היפנית הושו הוכנסה לשירות מבצעי 6 חודשים לפניה.

==מבנה==
תכנונה של "הרמס" הושפע מלקחים שהופקו מהפעלתן של נושאות מטוסים קודמות כמו "פיוריוס" ו"ארגוס". גוף האוניה של "הרמס" (בדומה להושו) התבסס על גוף של סיירת וכלל מסלול המראה שטוח ומגדל פיקוח, הממוקם בצדה הימני של האוניה, שאיפשר לפקח על כיוון האניה ביעילות וללא כל הפרעה לפעילות האווירית.

באותה העת היו למטוסים מנועים סיבוביים שהסתובבו עם כיוון השעון (במבט מירכתיי הספינה). עוצמת הסיבוב של המנוע יצרה מומנט שהשפיע על המטוס וגרם לו לנטות שמאלה לפני ההמראה. מיקום מגדל הפיקוח בצד ימין מנע התנגשות אפשרית של המטוס במבנה. 

לאחר הפעלתה של "הרמס" התגלה כי צוות האוויר שלה קטן מידי, יכולת ההגנה שלה מוגבלת, היא אינה מהירה מספיק לצורך פעולות ימיות צבאיות וכן אינה יציבה בים סוער.

==היסטוריה==
"הרמס" טובעת לאחר שהותקפה מהאוויר
"הרמס" שנבנתה על ידי היצרנית הבריטית ארמסטרונג ויטוורת' הושקה ב-11 בספטמבר 1919 ונכנסה לשירות מבצעי רק בשנת 1923. 

בשנת 1932 היא הוצבה בקרבת שאנגחאי. 

במהלך מלחמת העולם השנייה "הרמס" שירתה תקופה קצרה במסגרת צי הבית הבריטי, שמטרתו להגן על המים הטריטוריאליים הבריטים. החל מאוקטובר 1939 היא הוצבה באוקיינוס האטלנטי הדרומי. "הרמס" שיתפה פעולה עם הצי הצרפתי שבסיסו היה בדקר עד עלייתה לשלטון של ממשלת וישי בצרפת. לאחר מכן מטוסיה של "הרמס" השתתפו בתקיפה של כלי שיט צרפתיים שעגנו בדקר, בפעולות שקדמו לקרב על דקר.

ביולי 1940 היא התנגשה בספינת מסחר, ותוקנה בסימונסטאון שבדרום אפריקה. בהמשך היא סיירה באוקיינוס ההודי כחלק מהצי המזרחי הבריטי.
במהלך הפשיטה באוקיינוס ההודי של הצי היפני עגנה "הרמס" בנמל בטרינקומלי, ציילון, לצורך שיפוצים. בעקבות התרעה מראש על תקיפה יפנית היא עזבה את הנמל, אך בשובה ב-9 באפריל 1942 היא אותרה בבטיקלואה על ידי מטוס סיור יפני. "הרמס" שהייתה ללא מטוסים, הותקפה על ידי 70 מפציצים יפניים, ספגה 40 פגיעות ולבסוף טבעה, ועמה 307 מלחים מצוותה. הליווי שלה, שהורכב מהמשחתת ומפייר ומהקורבטה הוליהוק ושתי מכליות נוספות הוטבעו גם כן. 590 ניצולים נאספו על ידי אוניית בית החולים ויטה ונלקחו לקולומבו.

שרידיה של "הרמס" ממוקמים באוקיינוס ההודי ליד בטיקלואה, ציילון.

==קישורים חיצוניים==

* [https://web.archive.org/web/20161117054735/http://www.fleetairarmarchive.net/ships/Hermes.html נושאת המטוסים "הרמס"] אתר ארכיון הצי האווירי
* [http://ww2db.com/ship_spec.php?ship_id=160 נושאת המטוסים הרמס] אתר בסיס הנתונים של מלחמת העולם השנייה 
* [http://www.maritimequest.com/warship_directory/great_britain/pages/aircraft_carriers/hms_hermes_d95.htm גלריית תמונות של נושאת המטוסים "הרמס"] אתר www.maritimequest.com

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נושאות מטוסים בצי המלכותי הבריטי
קטגוריה:אוניות מלחמה של הצי המלכותי הבריטי שטובעו
קטגוריה:אוניות מלחמה בריטיות במלחמת העולם השנייה
בלקברן

מגדל השעון העתיק של בלקברן]]
תחנת הרכבת של בלקברן
בלקברן (באנגלית: Blackburn) היא עיר גדולה במחוז לנקשייר שבצפון אנגליה, 32 ק"מ צפונית מהעיר מנצ'סטר. שמה הרשמי של בלקברן הוא "בלקברן-דרווין" על שם העיירה הגובלת בה מדרום אך נמצאת בתחום שיפוטה.

במרכז העיר זורם נהר בלאקווטר.

נכון לשנת 2011 מתגוררים בבלקברן 117,963 תושבים.

== היסטוריה ==
חפירות ארכאולוגיות בהרים מסביב לבלקברן גילו שרידים מתקופת הברונזה. בלקברן ממוקמת במקום בו נסללה בעבר דרך עבור הצבא הרומאי אשר חצה את נהר בלאקווטר צפונה לכיוון מצודות באזור מנצ'סטר של היום.

הנצרות הגיעה לבלקברן בסוף המאה השישית, כנראה בשנת 596 (ישנה הוכחה לבניית כנסייה בעיר באותה שנה). העיר הייתה יעד חשוב בתקופה האנגלו-סקסונית כאשר הייתה אחת העיירות החשובות של נורת'מבריה.

שמה של בלקברן היה "בלצ'בורן" כפי שתועד בספר יום הדין משנת 1086 עבור המלך ויליאם הראשון. מקור שמה לא ברור. יש השערות שזה שילוב של מילים בשפה האנגלית העתיקה ויש השערות ששמה של העיר הוא בלק-בורן (זרם שחור).

במהלך המאה ה-13 נפתחו בבלקברן הרבה מפעלי טקסטיל. במאה ה-14 הפלמים התיישבו באזור ועזרו לפתח את כלכלת העיר בהתבסס על תעשיית הטקסטיל. במהלך המאות ה-18 וה-19 עד תחילת המאה ה-20 הפכה בלקברן ל"בירת האריגה העולמית" והפכה מעיירה קטנה המונה 5,000 תושבים לעיר המונה 130,000 תושבים. הצניחה בתעשיית הטקסטיל הכתה לא רק בבלקברן אלה בכל עיר שהתבססה על התעשייה בערך בסוף המאה ה-19 ותחילת המאה ה-20. בשנות ה-50 הגיעו לבלקברן הרבה מהגרים מהודו ופקיסטן. כמות המוסלמים בבלקברן היא מהגבוהות באנגליה וויילס.

== גאוגרפיה ואקלים ==
בלקברן ממוקמת על נהר בלאקווטר בצפון מחוז לנקשייר, 32 ק"מ צפונית למנצ'סטר ו-296 ק"מ צפונית ללונדון. בלקברן ממוקמת בגובה 122 מטר מעל גובה פני הים. העיר גובלת בדרומה באדמת ביצות ובצפונה בעמק ריבל. העיר ממוקמת בין על הרי מזרח לנקשייר ועל כן ישנם רחובות תלולים. מרכז העיר ממוקם בין מספר גבעות. בלקברן היא העיר הגדולה במזרח לנקשייר ונמצאת כ-15 קילומטר מערבית מהעיר פרסטון שהיא המרכז המנהלי של מחוז לנקשייר. האקלים בבלקברן הוא אקלים ימי מתון. כמו ברוב הערים בבריטניה הקיץ קריר והחורף מתון.

== דמוגרפיה ==
נכון לשנת 2001 חיים בעיר ובמטרופולין שלה 105,085 תושבים בצפיפות של 4,291/ק"מ². בעיר חיים 69.2% אנגלים לבנים, 14.31% הודים ו-11.45% פקיסטנים. 12.33% מתושבי העיר נולדו מחוץ לשטח האיחוד האירופי. 57.53% תושבי העיר הם נוצרים, 25.74% מוסלמים ו-15.98% אחרים.

== כלכלה ==
'קניון בלקברן' הידוע בשמו השני ("מרכז הקניות בלקברן") הוא הקניון היחיד בעיר עם 130 חנויות. הקניון נמצא באזור מרכזי עם מסחר רב גם מחוץ לו וברחובות הסמוכים. השוק של בלקברן נמצא גם הוא בקרבת מקום. מקומות עבודה רבים מספקים מספר מפעלים גדולים הקשורים לצבא בריטניה.

== תחבורה ==
תחנת רכבת המחודשת של בלקברן ממוקמת במרכז העיר אותה משרתת רשת רכבות של חברת נורת'רן.

נמל תעופה הבינלאומי בלאקפול נמצא 37 ק"מ מערבית לבלקברן והוא נמל התעופה הקרוב לעיר. נמל תעופה של מנצ'סטר שהוא נמל התעופה העמוס ביותר מבין נמלי התעופה בבריטניה אחרי לונדון, ממוקם 45 ק"מ דרום מזרחית לבלקברן.

== ספורט ==
מועדון הכדורגל החשוב ביותר בעיר הוא בלקברן רוברס המשחק בצ'מפיונשיפ. אצטדיון הבית של הקבוצה הוא אצטדיון אווד פארק. המועדון זכה באליפות בשנת 1995 וגביע הפוטבול ליג ב-2002.

== קישורים חיצוניים ==

* 

קטגוריה:אנגליה: ערים
קטגוריה:לנקשייר: יישובים
אור גורן

אור גורן (נולד ב-20 באוקטובר 1956) הוא כדורסלן עבר ישראלי.

==ביוגרפיה==

גורן נולד בקיבוץ משמר העמק, בן לאדם (פוטו) גורן, משחקניה הבולטים בעבר של הפועל משמר העמק ולימים מאמן נבחרת הנוער. אחיו של אור, דודו, שיחק בהפועל גבת/יגור ובהפועל גן שמואל.

כבר בנעוריו נמנה גורן עם סגל קבוצת הבוגרים המקומית, ולאחר מכן עם סגל הקבוצה האזורית המאוחדת, הפועל מגידו. גורן הצטיין, ועד מהרה עבר לשחק במדי הקבוצה הבכירה באזור, הפועל גבת/יגור.

בעונת 1975/1976 העפילה גבת/יגור לגמר גביע המדינה בפעם השנייה ברציפות, וזאת לאחר שהדיחה את מכבי תל אביב. הקבוצה זכתה בגביע המדינה לאחר ניצחון על הפועל תל אביב. גבת/יגור הייתה הקבוצה הראשונה מחוץ לעיר תל אביב שזוכה בתואר כלשהו (אליפות או גביע). גורן היה שותף לזכייה זו והצטיין במשחק הגמר.

גורן שיחק גם בהפועל ומכבי רמת גן, הפועל גליל עליון, אליצור נתניה, אליצור נווה-דוד רמלה, ביתר תל אביב ומכבי חדרה. כמו כן שיחק שנתיים באוניברסיטת יוסטון. הוא שיחק 77 משחקים במדי נבחרת ישראל.

גורן ממוקם במקום החמישי בטבלת קלעי כל הזמנים, כאשר רק דורון ג'מצ'י, מיקי ברקוביץ', עופר אשד ובוזי ינאי קלעו יותר ממנו. הוא נבחר במקום ה-31 ברשימת 50 הכדורסלנים הישראלים הטובים ביותר בכל הזמנים שפורסמה בספר שכתב פרשן הכדורסל ערן סלע, "היכל התהילה".

==קישורים חיצוניים==

* [http://www.cadursela.co.il/Profile.asp?id=204 אור גורן - תותחן עם בייבי פייס] באתר כדורסלע של ערן סלע
* [https://www.basket.co.il/player.asp?PlayerId=6462 פרופיל שחקן], אתר המנהלת

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל רמת גן
קטגוריה:כדורסלני הפועל גליל עליון
קטגוריה:כדורסלני מכבי חדרה
קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת יוסטון
קטגוריה:משמר העמק: אישים
קטגוריה:כדורסלני אליצור מכבי נתניה
קטגוריה:כדורסלני בית"ר תל אביב
קטגוריה:כדורסלני הפועל מגידו
קטגוריה:בוגרי המוסד החינוכי שומריה
קטגוריה:ישראלים שנולדו ב-1956
מכסחי השדים

מכסחי השדים (באנגלית: Ghostbusters) הוא סרט פנטזיה קומי משנת 1984 בבימויו של איוון רייטמן. שיר הנושא של הסרט, "Ghostbusters" בביצועו של ריי פארקר ג'וניור , זכה לפופולריות רבה במהלך שנות ה-80 וה-90. כמו כן נוצרו שתי סדרות מצוירות מצליחות: "מכסחי השדים - האמיתיים" ו"מכסחי השדים אקסטרים". בשנת 1989 הופק סרט המשך לסרט בשם "מכסחי השדים 2". בשנת 2016 יצא הסרט "מכסחות השדים".

ביולי 2020, לרגל 35 שנים לסרט הראשון, צפוי היה לצאת סרט המשך לסדרת הסרטים המקורית, בשם "מכסחי השדים: החיים שאחרי", אך בעקבות מגפת הקורונה הפצת הסרט נדחתה לנובמבר 2021.

==תקציר העלילה==
ד"ר פיטר ונקמן (ביל מארי), ד"ר ריימונד "ריי" סטנץ (דן אקרויד) וד"ר אגון ספנגלר (הארולד ראמיס) הם שלושה מדענים אשר חוקרים תופעות פאראפסיכולוגיות באוניברסיטה בניו יורק. לאחר שהם מאבדים את עבודתם, השלושה מחליטים לפתוח חברה שמתמחה בגירוש שדים ורוחות רפאים באמצעות כלים טכנולוגים מדעיים כגון רובי יונים. בהמשך הם הופכים לתקווה היחידה של האנושות כאשר הם נאלצים להילחם בשד בן 8,000 שנים בשם גוזר, אשר מעוניין להשתלט על העולם בעזרת צבא שדים.

==שחקנים ודמויות==
{| class="wikitable"
|-
! שם השחקן/ית !! שם הדמות
|-
| ביל מארי || ד"ר פיטר ונקמן
|-
| דן אקרויד || ד"ר ריימונד "ריי" סטנץ
|-
| הארולד ראמיס || ד"ר אגון ספנגלר
|-
| סיגורני ויבר || דיינה בארט
|-
| ריק מוראניס || לואיס טולי
|-
| אנני פוטס|| ג'נין מלניץ
|-
| ויליאם את'רתון || וולטר פק
|-
| ארני הדסון || וינסטון זדמור
|-
| דייוויד מרגוליס || ראש העיר לני
|-
| סלוויצה ג'ובאן || גוזאר
|-
| איוון רייטמן || זול / סליימר
|}

==משחק וידאו==
בשנת 2009 יצא המשחק "GHOSTBUSTERS: The Video Game" ל-Xbox 360, לפלייסטיישן 3 ולמחשב האישי.

==קישורים חיצוניים==

* 

קטגוריה:סרטי 1984
קטגוריה:סרטי אימה מ-1984
קטגוריה:סרטי קומדיה אמריקאיים
קטגוריה:סרטי מדע בדיוני אמריקאיים
קטגוריה:סרטי פנטזיה אמריקאיים
1
קטגוריה:סרטי קולומביה
קטגוריה:סרטי רוחות רפאים אמריקאיים
קטגוריה:סרטים מצוירים למחצה
קטגוריה:סרטי קולנוע בכיכובן של בובות
קטגוריה:סרטי אימה על-טבעיים אמריקאיים
קטגוריה:סרטים זוכי פרס סאטורן: פנטזיה
מוסקטר

מוסקטר אנגלי מאמצע המאה ה-18
טרסיו ספרדי עם מוסקטרים באגפים ונושאי רמחים במרכז
מוסקטרים (בצרפתית: Mousquetaires) היו חיילים רגליים שחימושם העיקרי – רובה מוסקט (ומכאן שמם). המוסקטרים, אשר התקיימו עוד מראשית המאה ה-16, החלו להיות נפוצים כחיל עיקרי נפרד בצבאות אירופה רק במאה ה-17. בתחילה התחרו המוסקטרים עם נושאי רמחים על הבכורה בין חילות הרגלים, אך עם הזמן נעלמו נושאי הרמחים כליל מצבאות אירופה, ונותרו המוסקטרים – אשר היו בבחינת "סוסי העבודה" של הצבאות, עד אשר הוצאו משירות בהדרגה במהלך המחצית הראשונה של המאה ה-19.

==התפתחות==
המוסקטר התפתח מחיל הרגלים שקדם לו: הארקבוזר – חייל שנשקו רובה ארקבוז. ארקבוז היה רובה קל יותר מהמוסקט, ועוצמתו הייתה קטנה יותר. כתוצאה מכך, התקשו הכדורים שנורו ממנו לחדור את שריון הלוחות שעטו האבירים. הופעת המוסקט באמצע המאה ה-15 בסין והפצתו באירופה במאה ה-16 הובילה לדחיקתו האיטית של הארקבוז, אשר הוחלף ברובה החדש. בשל קצב האש האיטי והעוצמה הנמוכה של הארקבוז, היו הארקבוזרים חשופים מאוד להתקפת פרשים. בהיעדר כידון רובה בתקופה זו, נאלצו הארקבוזרים להסתמך על הגנתם של נושאי הרמחים מפני התקפות הפרשים.

המוסקטים הראשונים היו כבדים מאוד – משקלם היה כ-10 ק"ג – וצריך היה להשעין אותם על חצובה בעת הירי. בנוסף לכך, המוסקטים הראשונים היו מצוידים בבריח פתיל, אשר לא היה אמין במיוחד. חרף חסרונות אלה, הפכו מוסקטרים נפוצים מאוד בצבאות האירופיים, ויחד עם נושאי הרמחים הרכיבו את עמוד השדרה של חיל הרגלים הטיפוסי בתקופתם.

המצאתו של בריח הצור במאה ה-16 והפחתת משקלו של המוסקט אפשרה גמישות פעולה רבה יותר של המוסקטרים, אשר החלו לדחוק את רגליהם של נושאי הרמחים, עד אשר נעלמו אלה כליל במאה ה-18, עם כניסתם של כידוני הרובה לשירות.

== טקטיקה ==
המבנה הטקטי הגדול הראשון של המוסקטים הוא הטרסיו הספרדי, שהתפתח ממבנים קודמים של רובים ורמחים: המוסקטרים באגפיו של גוש נושאי רמחים, ובעת התקרבות פרשים היו נושאי הרמחים מגנים על המוסקטרים. 

טקטיקה זו הייתה נפוצה מאוד במאה ה-16, אך בהמשך הכניס בה גוסטב השני אדולף, מלך שוודיה שינוי חשוב: במקום לסדר את חייליו בגושים גדולים העדיף גוסטב לסדר אותם בקווים ארוכים – וכך נולדה הטקטיקה הקווית. בשיטת סידור זו, מוסקטרים רבים יותר עמדו בקו החזית, ומשקלם של נושאי הרמחים הצטמצם. עיקרה של השיטה היה התקדמות בצעדים מחושבים וזהירים – וירי במטחים. 

בשל היותו של המוסקט רובה לא מדויק ובעל קצב אש שאינו עולה על שלושה כדורים בדקה, הייתה הטקטיקה הקווית מקובלת בצבאות האירופיים רק עד המאה ה-19 – עת נדחקה על ידי כלי נשק מדויקים יותר ובעלי קצב אש גבוה יותר.

==ראו גם==
* שלושת המוסקטרים
* פוסילייר

==קישורים חיצוניים==

קטגוריה:מקצועות צבאיים היסטוריים
קטגוריה:חיל רגלים
בום קרנבל

בום קרנבל הוא האלבום הרביעי של להקת ההיפ הופ הישראלית "שבק ס'". האלבום יצא בשנת 2008, אחרי שמונה שנות הפסקה מאז האלבום הקודם, "כנען 2000".

==רשימת רצועות==
# 04:20 - הרצל אמר
# 05:00 - לעוף כמו ציפור
# 04:45 - מה שהיה היה
# 00:58 - הקדמה לגונגל
# 05:11 - יש שם גונגל בחוץ
# 03:40 - בום קרנבל!
# 03:28 - מבט אחד
# 04:48 - זמן לבלאגן
# 04:03 - מלחמה בשידור ישיר
# 03:14 - אני מי שאני
# 03:28 - אל תקראו לזה קאמבק
# 06:50 - כסף
# 04:04 - הקצב הוא המסר
# 06:56 - ראפר
# 01:05 - ולסיום: גרמניה האחרת

==הרכב==
*ג'יימס (גל סיון) - תופים. בהופעות שליוו את האלבום, ניגן תומר צדקיהו.
*מוקי די (דני ניב) - שירה
*פילוני (דני קרק) - גיטרות וקולות
*חמי (כפיר ארצי) - שירה
*מירו (עמיר ירוחם) - שירה
*נימי נימ (נמרוד רשף) - שירה
*פלומפי B (אמיר בסר) - גיטרות וקולות
*דוידי (דוד מוסקטל) - באס

זוהי הפעם הראשונה שבה ההרכב הזה יצר במשותף אלבום שלם.

==קישורים חיצוניים==

* 

קטגוריה:אלבומי שב"ק ס'
קטגוריה:אלבומי חברת התו השמיני